**Приложение №3**

**Д О Г О В О Р ПРОЕКТ!**

**№ …......../.............……. г.**

Днес, ……………….2020 г., в гр. София, между:

**ДЪРЖАВЕН САТИРИЧЕН ТЕАТЪР „АЛЕКО КОНСТАНТИНОВ”,** с адрес: гр. София 1000, р-н „Средец, ул. „Стефан Караджа” №26, ЕИК 000670794, представляван от Калин Сърменов - директор и Ина Папазова – главен счетоводител, наричан по-долу за краткост „ВЪЗЛОЖИТЕЛ”, от една страна

и

„………………………….............................................................……”, регистрирано в Търговския регистър при Агенцията по вписванията с ЕИК ....................., със седалище и адрес на управление в ……………….……………...........................................…………, представлявано от …......................................................……………......, в качеството му на ……………………, наричано по-долу за краткост „ИЗПЪЛНИТЕЛ”,

на основание чл. 194, ал.1 от ЗОП във връзка с чл. 20, ал. 3, т. 2 от ЗОП и Протокола на комисията, провела избора на изпълнител по обявената по реда и при условията на Глава 26та от ЗОП и Глава 9та от ППЗОП обществена поръчка с предмет: „Избор на Изпълнител за изработка, отпечатване и доставка на печатни рекламно-информационни материали за промотиране дейността, премиерните и репертоарни спектакли на Държавен сатиричен театър "Алеко Константинов"***,***

се сключи настоящия договор за следното:

### I. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТприема да извърши срещу възнаграждение услуги по изработка на информационни и рекламни материали*,* съгласно Техническата спецификация на ВЪЗЛОЖИТЕЛЯ и в съответствие с Техническото и Ценовото си предложения, които представляват неразделна част от настоящия договор.

**Чл. 2.** (1)В обхвата на услугите, възлагани с настоящия договор, се включват всички необходими дейности по разработка, оформление, предпечатна подготовка, печат и доставка на рекламни и информационни материали, индивидуализирани по вид и прогнозно количество*,* съгласно Техническата спецификация на ВЪЗЛОЖИТЕЛЯ и в съответствие с Техническото и Ценовото предложения на Изпълнителя, които представляват неразделна част от настоящия договор.

(2)Посочените количества материали са прогнозни, ориентировъчни, поради което Възложителят не се ангажира, нито се ограничава със заявяването и закупуването на прогнозните количества и си запазва правото да не ги усвои в пълен обем.

(3) Рекламните материали се осигуряват на ВЪЗЛОЖИТЕЛЯ наведнъж или периодично и на части, съгласно заявки направени до ИЗПЪЛНИТЕЛЯ, до изчерпване на общите количества.

(4) При необходимост,съхранението на готовите рекламно-информационни материали се осъществява от ИЗПЪЛНИТЕЛЯ при условията на отговорно пазене, до поискването им от ВЪЗЛОЖИТЕЛЯ.

**ІІ. СРОКОВЕ И МЯСТО ЗА ИЗПЪЛНЕНИЕ НА ДОГОВОРА.**

**НАЧИН НА ПРИЕМАНЕ НА ИЗПЪЛНЕНИЕТО**

**Чл. 3.** (1) Настоящият договор влиза в сила от датата на подписването му от двете страни и има действие за период от **1 (една) година** **или до изчерпване на осигурения от Възложителя финансов ресурс**.

(2) Срокът на договора по ал. 1 включва: сроковете за изпълнение на услугите по оформление на материалите, предпечатната подготовка, печата и доставката на материалите до посоченото в чл. 4, ал. 2 място.

**Чл. 4.** (1)Мястото за изпълнение на дейностите, включени в обхвата на цялостното възлагане, е определено от предмета на обществената поръчка, с оглед което, част от видовете дейности, а именно, тези по отпечатване на материалите, подлежат на извършване в производствената (печатна) база на ИЗПЪЛНИТЕЛЯ или на друго място, в случай, че същото е целесъобразно или се налага от спецификата на изпълнение на съответния вид дейност.

(2) Дейностите по доставка на готовите рекламни материали, следва да се изпълнят

до сградата на ДСТ „Алеко Константинов” гр.София 1000, ул. „Стефан Караджа” № 26 .

**Чл. 5.** (1) За изработката и доставката на всеки конкретен вид рекламен материал, в зависимост от конкретната необходимост, ВЪЗЛОЖИТЕЛЯТ изпраща заявки до ИЗПЪЛНИТЕЛЯ, в които посочва вида и количество на съответните, необходими за изработка и доставка материали.

(2) Към заявката за изработка на отделните видове рекламни материали, ВЪЗЛОЖИТЕЛЯТ представя текстовата информация, която следва да се включи във всеки от материалите.

 (3) Изпълнителят следва да извърши предпечата, печата, изработката и доставката на одобрените материали в оферирания от него срок при участието му в настоящата поръчка, ***който не може да е по-дълъг от 5 (пет) дни***,считано от одобрението на дизайна от страна на Възложителя.

(4) Всички доставки на изработените материали се извършват с Приемо-предавателен протокол, подписан от упълномощените представители по договора за двете страни.

(5) Възложителят/упълномощено от него лице може да не приеме изпълнението изцяло или частично, когато е налице неизпълнение на дадена заявка или некачествено и/или лошо изпълнение на отделни задължения по договора от страна на Изпълнителя. Приемането/неприемането на изпълнението на всяка заявка се документира в Протокол.

(6) След фактическа проверка на доставените материали по съответната заявка, страните изготвят Протокол за фактическо приемане на доставката, удостоверяващ, че същата е извършена в срок и предадена по вид и брой материали.

(7) В случай на рекламации за качествено и/или количествено несъответствие на материалите, същите се отразяват в Протокола за фактическо приемане на доставката като Възложителя/упълномощеното от него лице дава указания за отстраняването или заменянето им с идентични в срок до 3 (три) дни от датата на получаването от Изпълнителя на Протокола за фактическо приемане на доставката.

(8) В окончателния Протокол, удостоверяващ съответствието на изпълнението на съответната заявка с изискванията на Възложителя, упълномощеното от Възложителя лице дава мотивирано становище дали на Изпълнителя следва да се заплати възнаграждение и в какъв размер или то следва да се удържи изцяло или отчасти, съобразно несъответствието в изпълнението на дейностите/задачите и задълженията по договора, с посочване на вида на неизпълнението.

(9) При извънредни обстоятелства Страните могат да уговарят и по-кратки срокове за изпълнение на конкретна заявка.

**III. ЦЕНИ И НАЧИН НА ПЛАЩАНЕ**

**Чл. 6.** (1)За изпълнението на дейностите, включени в обхвата на настоящия договор, ВЪЗЛОЖИТЕЛЯТ ще заплати на изпълнителя възнаграждение в размер на oбща крайна цена от ..……… лв. (…............................…………), без включен ДДС, или ……………… лв. (……………..…………………………) с вкл. ДДС, съгласно ценовите параметри, оферирани от ИЗПЪЛНИТЕЛЯ при участието му в обществената поръчка посочени в Ценовото му предложение неразделна част от договора.

(2) Общата стойност на изпълнението и единичните цени на отделните рекламно-информационни материали са окончателни и не подлежат на актуализация за срока на настоящия договор, освен при наличие на основанията, предвидени в чл.116 от ЗОП.

(3) В цената по ал. 1 се включват всички разходи, направени от изпълнителя за осъществяване на неговите задължения по настоящия договор, включително и доставката на поръчаните рекламни материали до адреса по чл. 4, ал. 2, както и съхранението им (при необходимост), при условията на отговорно пазене.

(4) Цената на всяка единична доставка по съответната заявка по чл. 5, ал. 1 се формира като произведение от броя и единичните цени на включените в заявката видове материали, съгласно ценовото предложение на ИЗПЪЛНИТЕЛЯ.

**Чл. 7.** (1) Плащанията по настоящия договор се извършват по единични цени, съгласно представеното от ИЗПЪЛНИТЕЛЯ ценово предложение, по видове информационно-рекламни материали, за всяка реално заявена и извършена услуга *еднократно*, в размер на 100% от сумата по конкретно направената заявка, в 10 (десет) дневен срок след реалното изпълнение на съответната услуга (в което число и доставка на материалите), подписване на Приемо-предавателния протокол по чл. 5, ал. 13 за приемане на изпълнението и представяне на фактура от Изпълнителя.

(2) В случай че представена по реда на ал. 1 фактура бъде върната на ИЗПЪЛНИТЕЛЯ за корекции, срокът за плащане спира да тече до представянето на нова изрядна фактура.

## (3) Плащанията се извършват чрез банков превод, в лева по следната банкова сметка на ИЗПЪЛНИТЕЛЯ:

Банка: ……………….........................;IBAN: ……………………………….;

BIC: …………………………………

(4) При промяна на банковата си сметка, ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ в срок до 3 (три) работни дни, считано от датата на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ, се счита, че плащанията са надлежно извършени.

(5) В случай на сключен/и договор/и с подизпълнител/и[[1]](#footnote-1), за да бъде извършено плащане по ал. 1 се представят документите по чл. 66, ал. 7 - ал. 9 от ЗОП.

**Чл. 8.** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности, като в случай на несъответствия на изработени и доставени материали с Техническата спецификация и/или с предложението на ИЗПЪЛНИТЕЛЯ, плащане по чл. 7, ал. 1 се извършва след отстраняване на несъответствията или дефекта, или замяната на некачествения/ите актив/и с нов/и. Отстраняването на недостатъците от неточното и/или некачествено изпълнение е за сметка на ИЗПЪЛНИТЕЛЯ.

#### IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 9.** ВЪЗЛОЖИТЕЛЯТ се задължава:

1. да определи свой упълномощен представител, който да отговаря за комуникацията с ИЗПЪЛНИТЕЛЯ, да осъществява текущ контрол по изпълнението на задачите, възложени на ИЗПЪЛНИТЕЛЯ, съобразно изискванията на настоящия договор и за приемането на извършените от него дейности от предмета на възлагане.

2. да заплати на ИЗПЪЛНИТЕЛЯ договореното възнаграждение за изпълнената поръчка, съгласно условията на настоящия договор, след подписване от упълномощеното от него лице по т. 1 на окончателния Протокол по чл. 5, ал. 8 и дадено от него становище, че на ИЗПЪЛНИТЕЛЯ следва да се заплати възнаграждение, с посочване на неговия размер.

3. да изпраща на ИЗПЪЛНИТЕЛЯ съответната заявка, съобразно своите нужди, в която да посочва: задачата, вида и количество на конкретните материали, които ИЗПЪЛНИТЕЛЯ следва да достави;

4. да оказва необходимото съдействие на ИЗПЪЛНИТЕЛЯ и да му предоставя цялата налична информация, пряко свързана с изпълнение на задълженията му по договора през целия период на действието му;

**Чл. 10.** (1) ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълни възложените му дейности по чл. 2 от договора, в уговорения срок, без недостатъци и отклонение от уговореното в условията на настоящия договор, Техническата спецификация, Техническото предложение и предоставените мостри.

2. във всеки момент от действието на настоящия договор да изисква и получава информация за хода на изпълнението на възложените задачи, както и да осъществява текущ контрол, без да пречи на оперативната дейност на ИЗПЪЛНИТЕЛЯ.

3. да дава, чрез упълномощеното от него лице по чл. 9, т. 1 указания на ИЗПЪЛНИТЕЛЯ, по повод изпълнението на възложените дейности, както и да изисква преработване или доработване, коригиране или замяна на материал (артикул) в случаите, когато същия не съответства на изискванията му, на предвиденото в Техническата спецификация, Техническото предложение на ИЗПЪЛНИТЕЛЯ, или на предоставените мостри.

4. ВЪЗЛОЖИТЕЛЯТ има право да не приеме извършените дейности, или на част от тях, ако те не съответстват в значителна степен по обхват и качество на изискванията му и не могат да бъдат коригирани/доработени/преработени или заменени в съответствие с указанията му

5. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители[[2]](#footnote-2).

(2) За недостатъци, които не са установени при предаването, отнасящи се до качеството на изработката, ВЪЗЛОЖИТЕЛЯТ има право да отправи рекламациите си до ИЗПЪЛНИТЕЛЯ писмено, включително по факс или електронна поща, в срок до 30 календарни дни от приемането на материалите.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** (1)ИЗПЪЛНИТЕЛЯТ се задължава:

1. да изпълни дейностите, предмет на настоящия договор точно (в количествено, качествено и времево отношение), в съответствие с Техническата спецификация по обществената поръчка, Техническото си предложение, приложимата нормативна уредба и практика на контролните органи по прилагане на ЗОП, при условията и в сроковете по този договор.

2. да изработи всички видове материали, предмет на възлагане в един и същ дизайнерски стил, с единна визия, одобрена от ВЪЗЛОЖИТЕЛЯ. Същите следва да са в цялостен и завършен вид, без наранявания или други недостатъци;

3. да изработи всички видове материали по начин, който да гарантира в пълна степен тяхната здравина и издръжливост, както и висококачествената изработка и визия, за да служат по най-добрия начин за представителни цели на ВЪЗЛОЖИТЕЛЯ;

4. да осигури възможност за приемане на заявки от ВЪЗЛОЖИТЕЛЯ по всяко време от 09:00 до 18:00 ч., в работни дни, включително на факс и/или електронна поща;

5. да изпълнява указанията и изискванията на ВЪЗЛОЖИТЕЛЯ, изразени при съгласуването, одобряването и приемането на изпълнението на отделните дейности по договора;

6. да отстранява за своя сметка констатирани недостатъци и да извършва исканите поправки в срок, определен от ВЪЗЛОЖИТЕЛЯ;

7. да уведомява писмено ВЪЗЛОЖИТЕЛЯ, когато се налага в рамките на изпълнението да се използват материали, върху които трето лице има авторски или сродни на авторските права;

8. да осигури съхранението на изработените рекламни материали за срок до поискването им от Възложителя/за срока на договора, при условията на отговорно пазене, като извършва всички необходими действия за запазване качествата на артикулите, с ненарушена цялост и търговски вид;

9. да предава на ВЪЗЛОЖИТЕЛЯ изработените рекламни и информационни материали, подходящо опаковани по начин, гарантиращ транспортирането им без рискове за увреждане и с надписан етикет на опаковките (с посочена точна бройка и вид на рекламните/информационни материали), Франко сградата на ДСТ „Алеко Константинов” гр.София 1000, ул. „Стефан Караджа” № 26 ;

10. да изпълнява договора посредством постоянния екип от експерти, който е бил одобрен от ВЪЗЛОЖИТЕЛЯ в рамките на обществената поръчка по сключване на настоящия договор;

11. да иска замяна на експерт – член екипа за изпълнение по изключение, когато експертът е възпрепятстван поради болест или друга обективна пречка да изпълнява задълженията си по настоящия договор и това би довело до забавяне на изпълнението на договора. В този случай, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ и да поиска неговото съгласие за замяна на експерта с друго лице, което да отговаря на предварително зададените от Възложителя минимални изисквания за квалификация и опит към членовете на екипа на ИЗПЪЛНИТЕЛЯ;

12. да уведомява ВЪЗЛОЖИТЕЛЯ за всяка промяна в седалището, адреса на управление, банковата сметка и правноорганизационната си форма – преобразуване при условията на чл. 116, ал. 1, т. 4 от ЗОП или промяна на съдружници в неперсонифицирано дружество, в 3-дневен срок от настъпване на съответното обстоятелство. В случай на правоприемство - да представи документи от съответните компетентни органи за удостоверяване липсата на обстоятелствата по чл. 54 от ЗОП и за доказване на съответствието си с критериите за подбор;

13. да предоставя при поискване от страна на ВЪЗЛОЖИТЕЛЯ информация за хода на изпълнението на договора;

14. да осигурява условия на ВЪЗЛОЖИТЕЛЯ да извършва текущ контрол върху изпълнението на договора, както и да преглежда и проверява техническото съответствие на изработените по договора материали с предвиденото в Техническите спецификации и приетата оферта на ИЗПЪЛНИТЕЛЯ при провеждането на обществената поръчка;

15. даизготвя фактури за извършване на отделните плащания, в съответствие с изискванията на чл. 7 от настоящия договор.

**Чл. 12.** ИЗПЪЛНИТЕЛЯТ е длъжен да запази поверителния характер на факти, обстоятелства и документи, свързани с договора, през периода на изпълнението му и след това. В тази връзка, освен с предварително писмено съгласие на ВЪЗЛОЖИТЕЛЯ, нито ИЗПЪЛНИТЕЛЯ, нито лицата, наети или ангажирани от него във връзка с изпълнението на договора, не могат да съобщават по никакъв повод, на което и да е лице или организация поверителна информация, която им е предоставена или която са придобили по друг начин, нито да оповестяват каквато и да е информация, свързана с препоръките, формулирани в процеса на извършване на услугите или в резултат от него. Освен това, те не могат да използват в ущърб на ВЪЗЛОЖИТЕЛЯинформация, която им е предоставена или са получили в процеса на поръчката.

**Чл. 13.** ИЗПЪЛНИТЕЛЯТ е длъжен за своя сметка да освободи от отговорност ВЪЗЛОЖИТЕЛЯ от всички правни действия и искове на трети страни, включително на лицата, наети или ангажирани от него във връзка с изпълнението на договора, както и загуби или вреди, дължащи се на действие или бездействие на ИЗПЪЛНИТЕЛЯ във връзка с извършването на поръчката, вкл. нарушения на действащото законодателство или накърняване правата на трети страни във връзка с патенти, търговски марки и други форми на интелектуална собственост, вкл. авторски права.

**Чл. 13а.**(1) ИЗПЪЛНИТЕЛЯТ е длъжен да сключи договор за подизпълнение с подизпълнителя/подизпълнителите, посочени от него при участието му в процедурата за възлагане на обществената поръчка[[3]](#footnote-3).

(2) В срок до три дни от сключването на договор за подизпълнение, както и на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща на ВЪЗЛОЖИТЕЛЯ копие на договора/допълнителното споразумение, заедно с доказателства, че са изпълнени условията на чл. 66, ал. 2, или ал. 14 от ЗОП[[4]](#footnote-4).

(3) ИЗПЪЛНИТЕЛЯТ носи пълна отговорност за действията и/или бездействията на подизпълнителя/ите си, като участието му/им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор;

(4) В отношенията си с подизпълнителя/ите, ИЗПЪЛНИТЕЛЯТ е длъжен да предвиди гаранции, че:

1. приложимите клаузи на настоящия договор са задължителни и за подизпълнителя/ите;

2. действията на подизпълнителя/ите няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;

3. при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителя/ите;

4. участието на подизпълнителя/ите ще е съобразно посоченото в офертата за участие на ИЗПЪЛНИТЕЛЯ, като замяната или включването на подизпълнител по време на изпълнение на настоящия договор ще се допуска по изключение, при обоснована от ИЗПЪЛНИТЕЛЯ необходимост за това и ако са изпълнени едновременно условията по чл. 66, ал. 14 от ЗОП.

(4) Когато изпълнената от подизпълнителя/ите част от поръчката може да бъде предадена като самостоятелен обект на ИЗПЪЛНИТЕЛЯ или директно на ВЪЗЛОЖИТЕЛЯ, възнаграждението за тази част, изчислено на база посочените в Ценовото предложение единични цени, се заплаща от ВЪЗЛОЖИТЕЛЯ на подизпълнителя/ите, при условията на раздел ІII от настоящия договор.

(5) В случая по ал. 4, ИЗПЪЛНИТЕЛЯТ се задължава да представи на ВЪЗЛОЖИТЕЛЯ отправено от подизпълнителя/ите искане за плащане, в срок до 15 (петнадесет) дни от получаването му, придружено със становище дали оспорва неговата основателност изцяло или в някоя негова част.

(6) ВЪЗЛОЖИТЕЛЯТ отказва плащане към подизпълнител, когато искането му за плащане е оспорено от ИЗПЪЛНИТЕЛЯ, до отстраняването на причините за отказа.

В този случай, няма да се счита, че ВЪЗЛОЖИТЕЛЯТ е в забава на плащането.

**Чл. 14.** ИЗПЪЛНИТЕЛЯТ има право:

1. да получи от ВЪЗЛОЖИТЕЛЯ съответното възнаграждение за приетите услуги и доставки в размера и по реда, определени в настоящия договор, при качествено и точно изпълнение на задълженията си по него;

2. да изисква от ВЪЗЛОЖИТЕЛЯ необходимото съдействие и информация за изпълнение на работата по договора, както и допълнителни изходни данни, в случай, че в процеса на работа се появи необходимост от тях;

3. в случай на изчерпване или излизане от производство на даден вид рекламен материал, ИЗПЪЛНИТЕЛЯТ има право да го замени с идентичен на посочения в Техническото му предложение, на същата цена и с одобрението на ВЪЗЛОЖИТЕЛЯ;

4. да иска от ВЪЗЛОЖИТЕЛЯ приемане на извършените дейности (предпечат, печат и доставка на рекламните и информацонни материали), при условията и сроковете, определени в настоящия договор.

**VI. АВТОРСКИ ПРАВА**

**Чл. 15.**(1) Страните се съгласяват, че на основание чл. 42, ал. 2 от Закона за авторското право и сродните му права (ЗАПСП), авторските права върху използването на създадените графични изображения, предпечатната подготовка, както и всички компоненти от предмета на настоящата поръчка, приложенията към тях и всички останали материали, създадени по повод, или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора, като същият (ВЪЗЛОЖИТЕЛЯ) може да ги използва неограничено.

(2) ИЗПЪЛНИТЕЛЯТ няма право да използва рекламно-информационните материали, изготвени в изпълнение на този договор за други цели, без изричното писмено съгласие на ВЪЗЛОЖИТЕЛЯ.

(3) ИЗПЪЛНИТЕЛЯТ гарантира, че трети страни не притежават права върху изработените продукти и резултатите от тях. В случай, че в срока на изпълнение на договора, ИЗПЪЛНИТЕЛЯТ наруши права на трето лице, ВЪЗЛОЖИТЕЛЯТ не носи отговорност за това. При настъпила необходимост от придобиване на авторски права за целите на изпълнението на договора, ИЗПЪЛНИТЕЛЯТ осъществява това изцяло за своя сметка.

## VII. САНКЦИИ И НЕУСТОЙКИ ПРИ НЕИЗПЪЛНЕНИЕ

**Чл. 16.** (1) При забава в изпълнението на заявена доставка, ИЗПЪЛНИТЕЛЯ дължи на ВЪЗЛОЖИТЕЛЯ неустойка в размер на 0,5 % от стойността на съответната заявка, без ДДС за всеки просрочен ден, но не повече от 10 % (десет процента) от тази сума.

(2) При пълно неизпълнение на предмета на договора от страна на ИЗПЪЛНИТЕЛЯ, същият дължи неустойка в размер на 25 % (двадесет и пет процента) от цената по чл. 6, ал. 1, без ДДС.

(3) При частично, некачествено и/или лошо изпълнение на заявена доставка, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% (десет процента) върху стойността на съответната заявка, без ДДС.

(4) При формиране на съответното плащане ВЪЗЛОЖИТЕЛЯТ удържа цената на неизвършената от ИЗПЪЛНИТЕЛЯ доставка по ал. 3, или части от нея, включително и съответната неустойка за закъснение, или частично, некачествено и/или лошо изпълнение.

(5) Заплащането на съответно уговорената в настоящия раздел неустойка не лишава ВЪЗЛОЖИТЕЛЯ от възможността да претендира за обезщетение за претърпени вреди по общия ред.

(6) В случай че договорът бъде прекратен по взаимно съгласие на страните, неустойки не се дължат.

**Чл. 17.** При забава на плащане ВЪЗЛОЖИТЕЛЯТ дължи неустойка на ИЗПЪЛНИТЕЛЯ в размер на 0,5 % от стойността на забавеното плащане за всеки просрочен ден, но не повече от 10 % от тази сума.

#### VIIІ. ИЗМЕНЕНИЕ И ПРЕКРАТЯВАНЕ НА ДОГОВОРА

**Чл. 18.** Договорът може да бъде изменян само в случаите по чл. 116 от Закона за обществените поръчки.

**Чл. 19.** (1) Настоящият договор се прекратява:

1. с изтичането на срока за изпълнението му, или с достигане на максималната, осигурена от Възложителя стойност на изпълнението;

2. по взаимно съгласие между страните, изразено в писмена форма.

3. при настъпване на обективна невъзможност за изпълнение на възложената работа, което обстоятелство следва да се докаже от страната, която твърди, че такава невъзможност е налице.

4. при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

5. в хипотезите на чл. 118 от Закона за обществените поръчки;

(2) Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или предотврати, същият може да прекрати договора с писмено уведомление, веднага след настъпване на обстоятелствата.

(3) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 5 работни дни;

2. не отстрани в разумен срок, определен от ВЪЗЛОЖИТЕЛЯ, констатирани недостатъци;

3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. при започване на процедура по ликвидация на ИЗПЪЛНИТЕЛЯ или на член на Обединението[[5]](#footnote-5).

6. при откриване на производство за обявяване в несъстоятелност на ИЗПЪЛНИТЕЛЯ или на член на Обединението, както и при обявяване в несъстоятелност на ИЗПЪЛНИТЕЛЯ или член на Обединението[[6]](#footnote-6);

7. едностранно от ВЪЗЛОЖИТЕЛЯ ако в резултат на непредвидени обстоятелства по смисъла на §2, т. 27 от Допълнителните разпоредби на ЗОП не е в състояние да изпълни своите задължения, като изпълнените до момента на прекратяване на договора работи се заплащат от ВЪЗЛОЖИТЕЛЯ след установяване на размера им с подписване на Приемо-предавателен протокол между страните.

І**Х. ПОДСЪДНОСТ**

**Чл. 20.**  Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**Чл. 21.** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

#### X. КОРЕСПОНДЕНЦИЯ

**Чл. 22.**(1) Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от упълномощените за това лица.

(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс;

4. датата на получаване – при изпращане по електронна поща.

**Чл. 23.** Кореспонденцията се води и по електронна поща с адрес: ………………..

**Чл. 24.** (1) Валидни адреси и данни на страните са:

**За ВЪЗЛОЖИТЕЛЯ :**

Адрес: ДСТ „Алеко Константинов”

гр.София 1000, ул. „Стефан Караджа” № 26 ,

тел.: …………….., факс: ……………

ел. поща: …………………….

Упълномощено лице по договора: ………………………………

**За ИЗПЪЛНИТЕЛЯ:**

Адрес: ...............................................................

тел.: ...................................................................

ел. поща: ..........................................................

Упълномощено лице по договора: ............................................................................

(2) При промяна на горните данни съответната страна е длъжна да уведоми другата в 3 (три) дневен срок от промяната.

#### ХI. ОБЩИ УСЛОВИЯ

**Чл. 25.** Всяка от страните по този договор се задължава да не разпространява информация за другата страна, станала и известна при или по повод изпълнението на този договор.

**Чл. 26.** За всички неуредени в този договор въпроси се прилагат разпоредбите на действащото законодателство.

Този договор се състави, подписа и подпечата в 3 (три) еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са:

1. Техническата спецификация на ВЪЗЛОЖИТЕЛЯ;

2. Техническото предложение на ИЗПЪЛНИТЕЛЯ;

3. Ценовото предложение на ИЗПЪЛНИТЕЛЯ;

4. Списък на експертите, определени за изпълнение на дейностите, предмет на възлагане.

**ВЪЗЛОЖИТЕЛ: ИЗПЪЛНИТЕЛ:**

Директор:

 (Калин Сърменов) (..............................)

Главен счетоводител:

 (Ина Папазова)

1. *Клаузата на чл. 7, ал. 5 е приложима, само в случаите, когато Изпълнителят е декларирал, че ще ползва подизпълнител/и при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузата на чл. 7, ал. 5 се заличава.* [↑](#footnote-ref-1)
2. *Клаузата на чл. 10, ал. 7 е приложима, само в случаите, когато Изпълнителят е декларирал, че ще ползва подизпълнител/и при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузата на чл. 10, ал. 7 се заличава.* [↑](#footnote-ref-2)
3. *Клаузите на чл. 13а са приложими, само в случаите, когато в процедурата Изпълнителят е декларирал, че ще ползва подизпълнители при изпълнение на обществената поръчка. В хипотеза на самостоятелно изпълнение на договора (без ползване на подизпълнител/и), клаузите на чл. 13а се заличават.* [↑](#footnote-ref-3)
4. *В зависимост от това дали е сключен договор за подизпълнение или допълнително споразумение за замяна на подизпълнител/включване на подизпълнител, се представят доказателства по чл. 66, ал. 2 или по чл. 66, ал. 14 от ЗОП.*  [↑](#footnote-ref-4)
5. *Последното се записва в случай, че участникът, избран за изпълнител е обединение.*  [↑](#footnote-ref-5)
6. *Хипотезата за член на обединението се вписва в договора, когато участникът, определен за изпълнител е Обединение.*  [↑](#footnote-ref-6)